《送萧文明佥事致仕号海钓》
明代·倪岳

拜表来朝便拂衣，关山如故决然归。谏垣忠鲠惊先擢，宦路炎然喜暂违。

白首无机鸥鸟狎，青云有继凤雏飞。袖中为惜经纶在，海上聊寻旧钓矶。

作者简介：倪岳（1444年—1501年）明代大臣。字舜咨，上元（今江苏南京）人，祖籍浙江钱塘。倪谦之子。好学能文，通晓经世之务。天顺八年（1464年）进士，授编修。成化中，累迁为礼部右侍郎。弘治中，官礼部尚书，历南京吏、兵二部尚书，还为吏部尚书，弘治十四年（1501年）十月，倪岳去世，享年五十八岁。著有《青溪漫稿》。